KJL บวก 3% เก็งปี 65 ออลไทม์ไฮ รายได้ทะลุพันล้าน
KJL วิ่ง 3% ลุ้นผลงานปี 65 ทุบสถิติ All-Time High รายได้แตะพันล้าน ส่วนอีก 3 ปีข้างหน้า (66-68) คาดรายได้โตปีละ 10-15%
KJL วิ่ง 3% ลุ้นผลงานปี 65 ทุบสถิติ All-Time High รายได้แตะพันล้าน ส่วนอีก 3 ปีข้างหน้า (66-68) คาดรายได้โตปีละ 10-15%
2 ก.พ. 2566

ผู้สื่อข่าวรายงานว่า วันนี้ (2 ก.พ.65) ราคาหุ้น บริษัท กิจเจริญ เอ็นจิเนียริ่ง อีเลคทริค จำกัด (มหาชน) หรือ KJL ณ เวลา 14:42 น. อยู่ที่ระดับ 16.60 บาท บวก 0.50 บาท หรือ 3.11% สูงสุดที่ระดับ 16.80 บาท ต่ำสุดที่ระดับ16.30 บาท ด้วยมูลค่าการซื้อขาย 52.30 ล้านบาท

โดยก่อนหน้านี้นายเกษมสันต์ สุจิวโรดม ประธานเจ้าหน้าที่บริหาร KJL ระบุว่า ไตรมาส 4/65 จะเป็นช่วงไฮซีซั่นของอุตสาหกรรม ช่วยหนุนผลงานไตรมาส 4/65 โตโดดเด่น จึงคาดผลการดำเนินงานปี 65 ทุบสถิติ All-Time High รายได้ทั้งปีแตะ 1,000 ล้านบาท และกำไรสุทธิเติบโตอย่างมีนัยสำคัญ สร้างสถิติสูงสุดนับตั้งแต่ก่อตั้งบริษัท
ส่วนในอีก 3 ปีข้างหน้า (66-68) คาดจะมีรายได้เติบโตปีละ 10-15% และมีกำไรเติบโตต่อเนื่อง